Narmerin paletti
Narmer oli Ylä-Egyptin kuningas n. 3100 eaa. Hänen sanotaan yhdistäneen Ylä- ja Ala-Egyptin yhdeksi kokonaiseksi valtakunnaksi ja siten perustaneen muinaisen Egyptin valtion ja sen ensimmäisen dynastian.[1]
Kaksi merkittävintä Narmeriin liittyvää arkeologista löytöä ovat Ala-Egyptin valloitusta esittävä Narmerin paletti sekä Narmerin heb sed -juhlaa esittävä kivinen nuijanpää.[1] Narmerin arvellaan avioituneen Ala-Egyptin kuninkaan tyttären Nithotepin kanssa.[2]
Joidenkin egyptologien mukaan Narmer oli sama henkilö kuin Menes (Min), jonka Herodotos ja Manetho mainitsivat Egyptin yhdistäjänä.[1] Toisten mukaan hänen seuraajansa Aha (Horus Aha) oli näiden paljon myöhempien historioitsijoiden mainitsema Menes.
1 Narmerin hauta
Narmerin hautaMuokkaa
Narmerin haudaksi tulkitut kammiot B17 ja B18 Umm el-Qa'abissa Egyptissä.
Ranskalainen koptologi Émile Amélianeau ja hänen jälkeensä brittiläinen William Flinders Petrie kaivoivat vuosina 1895–1900 Abydoksen suuren hauta-alueeseen kuuluvaa Umm el Qa'abia, josta löytyi useita 1. dynastian kuningashautoja. Näiden joukossa oli kammioista B17 ja B18 koostuva hauta, jonka on tulkittu kuuluneen Narmerille. Haudasta löytyi Narmerin Horus-nimellä merkittyjä sinettejä.[3][4]
Reeves, Nicholas: Muinaisen Egyptin aarteet. Tärkeimmät löydöt vuosi vuodelta. Suomennos Jaana Iso-Markku. Helsinki: Otava, 2002. ISBN 951-1-17722-2.
↑ a b c Narmer Ancient Egypt Online. Viitattu 4.11.2012.
↑ Marie Parsons: King Catfish, also known Narmer Tour Egypt. Viitattu 4.11.2012.
↑ Reeves 2002, s. 109–112.
↑ University College of London: Abydos tomb B 17/18 (tomb of Narmer ?), viitattu 2.1.2017.
Ka Egyptin faarao
0. dynastia Seuraaja:
Noudettu kohteesta ”https://fi.wikipedia.org/w/index.php?title=Narmer&oldid=17931819”
Viimeksi muokattu 16. helmikuuta 2019 kello 15.19